Helme sõnul hämmastab teda nende poliitikute ja niinimetatud analüütikute naiivne hüsteeria, kes pärast Putini kiiduavaldusi Trumpile asusid kuulutama, et viimane on Venemaale kasulik kandidaat.
#000005
„Kui Putin kedagi kiidab, siis mitte suusoojaks, vaid selge tagamõttega. On täiesti ilmne, et Putini kiitus mõjub lääneriikides punase rätikuna, õhutades Trumpi vastast hüsteeriat. See oligi Kremli eesmärk – mängida kaardid kätte Clintonile kui pehmemale ja Venemaale sobivamale kandidaadile. Täiesti mööda vaadatud on ka sellest, et ajalooliselt on USA vabariikliku partei tegelik poliitika Venemaa suhtes olnud oluliselt järjepidevam ja tõhusam kui demokraatlikul parteil.“
#000006
Helme sõnul on sama naiivselt suhtutud Trumpi kommentaari, et Venemaaga tuleb hästi läbi saada. „Ka Eesti tahab Venemaaga hästi läbi saada. Kas see tähendab seda, et me laseme endale pähe istuda? Ei tähenda. Trump võib olla poliitikas kogenematu ja seetõttu ettearvamatu, aga ta ei lase endale pähe istuda.“
#000007